Azerbaycanda banklar 132 milyon dollardan imtina etdiler - Azadliq Xeber
Azerbaycanda banklar 132 milyon dollardan imtina etdiler
Azərbaycanda banklar 132 milyon dollardan imtina etdilər Xəbərlər
15:42 xeber – Bu gün Mərkəzi Bankın növbəti valyuta hərracı keçirilib.
Azadlıq.az xəbər verir ki, anspress-in məlumatına görə, 27 yanvar 2016-cı il tarixində Mərkəzi Bank tərəfindən 200 milyon ABŞ dolları məbləğində vəsait satışa çıxarılıb.
Hərracda iştirak edən 18 bank tərəfindən məcmu tələb 67,161 mln ABŞ dolları təşkil etdiyindən, sifarişlər 100 faiz təmin olunub.
Bu Mərkəzi Bankın təşkil etdiyi ilk hərrac deyil. 25 yanvar 2016-cı il tarixində də Mərkəzi Bankın növbəti valyuta hərracı keçirilib.
Azadlıq.az xəbər verir ki, anspress-in məlumatına görə, Mərkəzi Bank tərəfindən 200 milyon ABŞ dolları məbləğində vəsait satışa çıxarılıb. Hərracda iştirak edən 19 bank tərəfindən məcmu tələb 39,370 mln ABŞ dolları təşkil etdiyindən, sifarişlər 100 faiz təmin olunub.
Yanvar 22-də də Mərkəzi Bank tərəfindən 200 milyon ABŞ dolları məbləğində vəsait satışa çıxarılıb. Hərracda iştirak edən 29 bank tərəfindən məcmu tələb 98,217 mln ABŞ dolları təşkil etdiyindən, sifarişlər 100 faiz nisbətində təmin olunub. Yanvar ayının 18-də Azərbaycan Respublikasının Mərkəzi Bankının müntəzəm hərracları vasitəsilə hərrac təşkil edilib. Azərbaycan Respublikası Dövlət Neft Fondu (ARDNF) tərəfindən 200 milyon ABŞ dolları məbləğində vəsait hərraca çıxarılıb və bu vəsaitin 193 milyon 896 min ABŞ dolları 28 banka satılıb.